Προμηθέας Πατρών (καλαθοσφαίριση ανδρών)

H K.A.E. Προμηθέας Πατρών είναι ελληνική ομάδα καλαθοσφαίρισης. Αποτελεί το βασικότερο τμήμα του αθλητικού σωματείου Α.Σ. Προμηθέας Πατρών. Έτος ίδρυσης του είναι το 1985 και χρώματά του είναι το μαύρο, το πορτοκαλί και το λευκό.

Ονομασία και έμβλημα
Η ονομασία του συλλόγου προέρχεται από τον Προμηθέα, σπουδαία μορφή της ελληνικής μυθολογίας και ένας από τους γνωστότερους Τιτάνες, ενώ ως έμβλημα του έχει την παράσταση μιας φλόγας όπου συμβολίζει την γνώση της φωτιάς που έδωσε ο μυθικός ήρωας στην ανθρωπότητα.

Ρόστερ
Το ρόστερ του Προμηθέα για την αγωνιστική περίοδο 2022–23 συνθέτουν οι παρακάτω αθλητές:
+Προμηθέας ΠάτραςΠαίχτεςΘέσηΑρίθμησηΎψοςΈτος γέννησηςCAMERON REYNOLDSF02.0107/02/1995ANTHONY COWANG11.8307/10/1997ΝΙΚΟΣ ΠΛΩΤΑΣG51.9512/06/2004ΑΝΤΩΝΗΣ ΚΟΝΙΑΡΗΣG61.9330/09/1997ΝΑΣΟΣ ΜΠΑΖΙΝΑΣG71.9418/10/2003ΑΓΓΕΛΟΣ ΛΑΓΙΟΣF122.0214/04/2003ΒΑΣΙΛΗΣ ΒΛΑΣΣΗΣG131.9213/05/2006ΝΙΚΟΣ ΒΑΣΙΛΕΙΟΥG141.9803/05/2005ΛΙΝΟΣ ΧΡΥΣΙΚΟΠΟΥΛΟΣF152.0601/12/1992ΓΡΗΓΟΡΗΣ ΠΡΕΚΑΣF172.0103/04/1992CHRIS COFFEYF222.0108/07/1997DESHAWN STEPHENSC232.0309/10/1989JAIME ECHENIQUEC262.1127/04/1997ΑΝΤΩΝΗΣ ΚΑΡΑΓΙΑΝΝΙΔΗΣF292.0213/04/2002HUNTER HALEG771.9225/06/1997ΝΙΚΟΣ ΣΟΪΛΕΜΕΤΖΙΔΗΣG831.9313/01/2006
Προπονητής: Γιάννης Χριστόπουλος

 Ιστορική αναδρομή 
 Πρώτα βήματα και πορεία στις τοπικές κατηγορίες (1986-2009) 
Ο Προμηθέας πραγματοποίησε το ιστορικό του ντεμπούτο στα πλαίσια του Πρωταθλήματος της Γ' Κατηγορίας Ανδρών που διοργανώνει η Ε.Σ.Κ. Αχαΐας-Ηλείας, τη χρονιά 1986-87.«Η ιστορία του συλλόγου: Τμήμα μπάσκετ» , πληροφορίες στον επίσημο ιστότοπο του συλλόγου. Κατά το χρονικό διάστημα από το φθινόπωρο του 1987 μέχρι το 1992 βρέθηκε στα γήπεδα της Β' Κατηγορίας. Ακολούθησε μία χρονιά στην Α2 Κατηγορία (1992-93) και στη συνέχεια μια πολυετής θητεία στη Β' Κατηγορία από το 1993 μέχρι την άνοιξη του 1999. Έχοντας υποβιβαστεί, η ομάδα αγωνίστηκε για τη χρονιά 1999-00 στη Γ' Κατηγορία, επιστρέφοντας άμεσα όμως στη Β' Κατηγορία. Εκεί παρέμεινε από το 2000 μέχρι το 2006 οπότε και υποβιβάστηκε. Κατά το διάστημα αυτό προπονητές διετέλεσαν οι: Αγγελόπουλος, Ανδρικάκης, Γεωργόπουλος, Μεταξάς, Τεπετές, Αθανασόπουλος, Κουμανάκος και Λάσκαρης.

Το φθινόπωρο του 2006, με την ομάδα στη χαμηλότερη τοπική κατηγορία, ξεκίνησε μία προσπάθεια αναδιοργάνωσης του συλλόγου. Την περίοδο 2006-07 ο Προμηθέας πέτυχε την άνοδο στη Β' Κατηγορία, επικρατώντας κατά την τελευταία αγωνιστική της Α.Ε. Καλαβρύτων σε εκτός έδρας αγώνα με buzzer-beater. Την επόμενη χρονιά, 2007-08, οπότε και καθήκοντα προπονητή ανέλαβε ο Γιάννης Κοτσώνης, οι Πατρινοί αναδείχθηκαν Πρωταθλητές στη Β' Κατηγορία. Η λήξη της αγωνιστικής περιόδου 2008-09 βρήκε τον Προμηθέα στη 2η θέση της Α2 Κατηγορίας, πίσω από την πρωταθλήτρια ομάδα του Ολυμπιονίκη Αρχαίας Ολυμπίας, με απολογισμό 23 νίκες και 3 ήττες. Τελικά, μέσω διαδικασίας Playoffs ανήλθε για πρώτη φορά στην Α1 Κατηγορία Αχαΐας-Ηλείας.

 Πορεία στην Α1 ΕΣΚΑΗ (2009-2013) 
Την αγωνιστική περίοδο 2009-10 ο σύλλογος διαγωνίστηκε για πρώτη φορά στην ιστορία του στην κορυφαία τοπική κατηγορία. Χρησιμοποίησε ως έδρα το Κλειστό Γυμναστήριο «Δημήτρης Τόφαλος», χωρητικότητας 4.150 θεατών, στη συνοικία του Προαστείου Πάτρας. Στην τελική βαθμολογική κατάταξη βρέθηκε στην 8η θέση, έχοντας αντιμετωπίσει 14 αντιπάλους. Ο αγωνιστικός απολογισμός της χρονιάς ήταν 13 νίκες και 13 ήττες. Τη χρονιά αυτή διεξήχθησαν τόσο Play-offs όσο και Play-outs, ωστόσο η πατρινή ομάδα δε συμμετείχε σε καμία από τις δύο αυτές διαδικασίες. 

Την επόμενη χρονιά 2010-11 ο Γιάννης Κοτσώνης παρέδωσε την τεχνική ηγεσία του συλλόγου στο Νίκο Καραγιάννη. Το Πρωτάθλημα της Α1 Κατηγορίας διοργανώθηκε ξανά με 14 ομάδες, με τον Προμηθέα να τερματίζει στην 5η θέση του τελικού βαθμολογικού πίνακα της κανονικής περιόδου.«Α1 ΕΣΚΑ-Η: Ήρθε η ώρα των μπαράζ», άρθρο στον ιστότοπο TheBest.gr, 19 Απριλίου 2011. Για πρώτη φορά έλαβε μέρος στα Play-offs, όπου κλήθηκε να αντιμετωπίσει την Α.Γ.Ε. Ζακύνθου επιζητώντας δύο νίκες με μειονέκτημα έδρας.«Οριστικά με Προμηθέα η ΑΓΕΖ», άρθρο στον ιστότοπο ImeraZante.gr, 20 Απριλίου 2011. Τελικά δεν κατόρθωσε να πετύχει το στόχο του (80-71 ήττα,«Α1 ΕΣΚΑ-Η: Πρώτο βήμα για τη Ζάκυνθο», άρθρο στον ιστότοπο TheBest.gr, 30 Απριλίου 2011.«Play off Α1 ΕΣΚΑΗ», άρθρο στον ιστότοπο InfoBasket.gr, 1 Μαΐου 2011. 65-63 νίκη,«Α1 ΕΣΚΑ-Η: Ο Προμηθέας ισοφάρισε τη Ζάκυνθο (65-63)», άρθρο στον ιστότοπο Radiogamma.gr, Μάιος 2011. 75-65 ήττα) με τη σειρά να κλείνει 3-2 μαζί με τα αποτελέσματα της κανονικής περιόδου.

Στην αρχή της περιόδου 2011-12 το ρόλο του προπονητή της ομάδας διατήρησε ο Καραγιάννης, αντικατάσταθηκε, ωστόσο, στα μέσα αυτής από τον Κώστα Ντούβα. Ο Προμηθέας τελικά τερμάτισε στη 2η θέση της βαθμολογίας της κανονικής περιόδου, περνώντας επιτυχώς στα Play-offs.«Α1 ΕΣΚΑΗ – 26η αγωνιστική», άρθρο στον ιστότοπο InfoBasket.gr, 1 Μαΐου 2012. Στην αρχή αντιμετώπισε την Κρήνη '97 απέναντι στην οποία επροηγείτο με δύο νίκες και χρειαζόταν μία ακόμη. Στο πρώτο μεταξύ τους αγώνα η Κρήνη νίκησε με 69-72 φέρνοντας τη σειρά στο 2-1, ωστόσο στη συνέχεια ο Προμηθέας επικράτησε εκτός έδρας με 82-66 περνώντας στα Ημιτελικά. Ο αντίπαλός του εκεί ήταν η Νίκη Προαστείου, απέναντι στην οποία είχε μία νίκη και μία ήττα, αλλά και το πλεονέκτημα έδρας. Κερδίζοντας δύο διαδοχικούς αγώνες με σκορ 63-60 εντός και 77-78 εκτός, προκρίθηκε για πρώτη φορά στην ιστορία του στον Τελικό.«Α1 ΕΣΚΑΗ: Προβάδισμα για ΑΓΕΖ, Προμηθέα», άρθρο στον ιστότοπο InfoBasket.gr, 17 Μαΐου 2012.«"Στοιχειωμένη" για τον Προμηθέα η Παναγούλα, 6 στα 6 μετρά η ΑΓΕΖ στις μεταξύ τους αναμετρήσεις στο νησί», άρθρο στον ιστότοπο IonianSports.gr, 14 Φεβρουαρίου 2014. Εκεί τελικά ηττήθηκε από την ομάδα της Ζακύνθου με 80-71 και εφόσον η σειρά έφτασε άμεσα στο 3-0 δεν ακολούθησε άλλος αγώνας.«Α1 ΕΣΚΑ-Η: Πρωταθλήτρια η ΑΓΕ Ζακύνθου», άρθρο στον ιστότοπο TheBest.gr, 26 Μαΐου 2012. Έτσι ο Προμηθέας τερμάτισε οριστικά δεύτερος, χάνοντας την άνοδο στη Γ' Εθνική.

Την αγωνιστική χρονιά 2012-13 ο Προμηθέας άλλαξε έδρα σε ό,τι αφορά το ανδρικό τμήμα, μεταφέροντας τους εντός έδρας αγώνες του στο μικρότερο Κλειστό Γήπεδο της Ε.Α.Π. στην συνοικία του Αγίου Διονύση. Ο Ντούβας παρέμεινε προπονητής στην ομάδα για το μεγαλύτερο μέρος της χρονιάς, για να αντικατασταθεί στις τελευταίες αγωνιστικές από το Χρήστο Μήλα. Η λήξη της κανονικής περιόδου βρήκε την ομάδα στην 3η θέση σε σύνολο 14 ομάδων με απολογισμό 20 νίκες και 6 ήττες. Ισοβάθμισε με την Παναχαϊκή και το Ήφαιστο/Αχιλλέα Αιγιαλείας, ωστόσο τοποθετήθηκε υψηλότερα από αυτούς λόγω των μεταξύ τους αποτελεσμάτων. Στη συνέχεια ακολούθησε η διαδικασία των Play-offs όπου διασταυρώθηκε με την Α.Ε. Αγυιάς στους Προημιτελικούς. Χρειάστηκε μία νίκη (89-65) «Ολοκλήρωση της αγωνιστικής περιόδου για την ανδρική ομάδα», άρθρο στον επίσημο ιστότοπο της Α.Ε. Αγυιάς, 28 Απριλίου 2013. για να περάσει στους Ημιτελικούς. Εκεί βρέθηκε αντιμέτωπος με το Γλαύκο Πατρών, τον οποίο και απέκλεισε μετά από δύο διαδοχικές νίκες (75-77, 74-64).«Α1 ΕΣΚΑΗ: Στον τελικό η Νίκη Προαστείου», άρθρο στον ιστότοπο BasketWorld.gr, 17 Μαΐου 2013.«Προμηθέας - Γλαύκος: 74-64», άρθρο στον επίσημο ιστότοπο του συλλόγου, Μάιος 2013. Με τον τρόπο αυτό πέρασε για δεύτερη συνεχόμενη χρονιά στους Τελικούς όπου διεκδίκησε τον τίτλο του Πρωταθλητή απέναντι στη Νίκη Προαστείου. Στη σειρά μπήκε με μειονέκτημα έδρας, ενώ η Νίκη προηγούταν ήδη με δύο νίκες. Ο Προμηθέας δεν υπέκυψε εύκολα αφού με δύο διαδοχικές νίκες (65-75 και 65-55) «BINTEO: Νίκη Πρ. - Προμηθέας 65-75», άρθρο στον ιστότοπο Ilia-sport.gr, 29 Μαΐου 2013.«Α1 ΕΣΚΑΗ – Ο Προμηθέας το πήγε σε 3ο ματς!», άρθρο στον ιστότοπο ImeraZante.gr, 30 Μαΐου 2013. έστειλε τη σειρά σε πέμπτο παιχνίδι. Ύστερα από ένα δραματικό αγώνα που οδηγήθηκε στην παράταση, ήταν τελικά η Νίκη εκείνη που κατέκτησε το Πρωτάθλημα επικρατώντας με σκορ 85-77.«Η Νίκη Προαστείου πανηγυρίζει την άνοδο στην Γ΄ Εθνική», άρθρο στον ιστότοπο PatrasTimes, 1 Ιουνίου 2013.

 Διαδοχικές άνοδοι (2013-2015) 
Τον Ιούνιο του 2013 ξεκίνησε η συνεργασία του Προμηθέα με τον προπονητή Μάκη Γιατρά, ενώ ο προκάτοχός του, Χρήστος Μήλας, παρέμεινε ως άμεσος συνεργάτης του.

Το ίδιο καλοκαίρι η Νίκη Προαστείου, πρωταθλήτρια Αχαΐας-Ηλείας την προηγούμενη χρονιά,«ΕΣΚΑ-Η: Η Νίκη Προαστείου στη Γ’ εθνική…», άρθρο στον ιστότοπο InfoBasket.gr, 1 Ιουνίου 2013. ανακοίνωσε την επιθυμία της να μην αγωνιστεί σε εθνικό επίπεδο. Επόμενος επιλαχών για άνοδο ήταν ο δευτεραθλητής Προμηθέας που αρχικά αρνήθηκε καθώς ο προγραμματισμός της ομάδας είχε ήδη αρχίσει να υλοποιείται με άλλα δεδομένα.«Νίκη Προαστείου: Δεν κατεβαίνει στη Γ' Εθνική!», άρθρο στον ιστότοπο ImeraZante.gr, 17 Ιουνίου 2013. Προς τα τέλη Ιουλίου, ωστόσο, η πατρινή ομάδα άλλαξε στάση, αποδέχθηκε την πρόσκληση της Ε.Ο.Κ. για άνοδο ξεκινώντας άμεσα επανασχεδιασμό.«Ο Προμηθέας στη Γ' Εθνική», άρθρο στον ιστότοπο TheBest.gr, 24 Ιουλίου 2013.«Προμηθέας Πατρών: Οριστικά στη Γ’ Εθνική», άρθρο στον ιστότοπο OnSports.gr, 25 Ιουλίου 2013.

Τα βήματα ενίσχυσης από την πλευρά του συλλόγου αποδείχθηκαν παραπάνω από ουσιαστικά κατά την παρθενική του παρουσία στο επίπεδο της Γ' Εθνικής Κατηγορίας. Στα πλαίσια του 1ου Ομίλου Νότου για την αγωνιστική περίοδο 2013-14, ο Προμηθέας κατέκτησε με την πρώτη του προσπάθεια την κορυφή του τελικού βαθμολογικού πίνακα και συνεπώς την άμεση άνοδο στη Β' Εθνική Κατηγορία.«Αποτελέσματα 1ου ομίλου Νότου (26η αγ.)», άρθρο στον ιστότοπο InfoBasket.gr, 27 Απριλίου 2014. Η συγκομιδή της χρονιάς ήταν 21 νίκες και 3 ήττες, ενώ η ομάδα ολοκλήρωσε τη χρονιά αήττητη εντός έδρας.«Πρόγραμμα και Βαθμολογία Γ' Εθνικής Κατηγορίας Ανδρών (1ος Όμιλος Νότου) 2013-2014», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Παραγωγικότερος σκόρερ αναδείχθηκε ο Γιάννης Ντιμπ (348 πόντοι),«Top Scorer της Γ’ εθνικής ο Αθανασιάδης (τελική 2013-14)», άρθρο στον ιστότοπο InfoBasket.gr, 3 Μαΐου 2014. ο οποίος αξιοσημείωτα στη διάρκεια της χρονιάς είχε την ατυχία να τραυματιστεί σοβαρά στο κεφάλι στη διάρκεια αγώνα, πέφτοντας θύμα οπαδικής βίας.«Προμηθέας: Ο Γιάννης Ντιμπ δέχθηκε έναν κάδο απορριμμάτων στο κεφάλι», άρθρο στον ιστότοπο TheBest.gr, 23 Δεκεμβρίου 2013.«Η επίθεση με κάδο στον Ντιμπ», άρθρο στον ιστότοπο Gazzetta.gr, 23 Δεκεμβρίου 2013.

Στην κλήρωση της Β΄ Εθνικής για την αγωνιστική περίοδο 2014-15 ο Προμηθέας τοποθετήθηκε στον Όμιλο του Βορρά. Η επίσημη δικαιολογία της Ε.Ο.Κ. ήταν πως ο Προμηθέας αντικαθιστούσε την ομάδα της Λιβαδειάς η οποία προωθήθηκε στην Α2 Εθνική μετά τον υποβιβασμό του Ικάρου Καλλιθέας.«Ο Προμηθέας στον...Βορρά!» , άρθρο στον ιστότοπο BasketBlog.gr, 10 Σεπτεμβρίου 2014. Ωστόσο σχεδόν όλες οι υπόλοιπες ομάδες του Ομίλου εξέδωσαν κοινή ανακοίνωση διαμαρτυρίας καθώς από γεωγραφική άποψη η απόφαση αυτή ήταν σαφώς παράδοξη και αύξανε τα έξοδα μετακίνησης των σωματείων αντί να τα ελαχιστοποιεί.«Διαμαρτύρονται για τον… βόρειο Προμηθέα», άρθρο στον ιστότοπο SuperBasket.gr, 12 Σεπτεμβρίου 2014.

Στο αγωνιστικό κομμάτι ο Προμηθέας συνέχισε τις πολύ καλές του επιδόσεις ολοκληρώνοντας τη χρονιά με 24 νίκες και 2 ήττες (μία εντός και μία εκτός έδρας).«Πρόγραμμα και Βαθμολογία Β' Εθνικής Κατηγορίας Ανδρών (Όμιλος Βορρά) 2014-2015», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Για δεύτερη συνεχόμενη χρονιά αναδείχθηκε Πρωταθλητής, κερδίζοντας παράλληλα το εισιτήριο ανόδου στο επόμενο επίπεδο.«Στην Α2 Εθνική ο Προμηθέας Πατρών», άρθρο στον ιστότοπο TheBest.gr, 10 Μαΐου 2015. Κορυφαίος σκόρερ της χρονιάς για την ομάδα, αλλά και του συνόλου της Β' Εθνικής Κατηγορίας αναδείχθηκε ο Έλληνας γκαρντ Νίκος Πέττας (576 πόντοι).«Οι σκόρερς της Β΄Εθνικής 2014-15 (τελική λίστα)», άρθρο στον ιστότοπο InfoBasket.gr, 20 Μαΐου 2015.

 Α2 Εθνική (2015-2016) 
Η ομάδα του Α.Σ.Π. Προμηθέα προχωράει σε ενίσχυση μέσα στο καλοκαίρι του 2015 στην απόκτηση των Νοέα, Κουμπούρα, Γερομιχαλού, Τσάμη, Αλίχοτζιτς, Πάνος. Η ομάδα συμμετέχει για πρώτη φορά στο Κύπελλο Ελλάδας και φτάνει στους 10 του θεσμού αποκλείοντας Κύμη και Δούκα εκτός έδρας και Καβάλα στην έδρα της, ενώ αποκλείεται από την Κηφισιά.

Η ομάδα του Προμηθέα την αγωνιστική χρονιά 2015-16 συμμετέχει στο πρωτάθλημα της Α2 Εθνικής, καταλαμβάνοντας την 4η θέση στην κανονική περίοδο με ρεκόρ 19 νίκες και 9 ήττες (11-3 εντός και 8-6 εκτός) και διαφορά πόντων 2.159-1.980. Στα play-off ανόδου απέκλεισε με 3-2 νίκες τον Εθνικό ΟΦΠΦ, κερδίζοντας στο 5ο και καθοριστικό παιχνίδι με 68-60 μέσα στην Καλλιθέα και προκρίθηκε στον Τελικό. Εκεί ηττήθηκε από το Φάρο Κερατσινίου με 88-78 και συνολικό σκορ 3-0, με αποτέλεσμα να καταλάβει τελικά την 2η θέση. Ύστερα, όμως, από την άρνηση του Φάρου Κερατσινίου να αγωνιστεί στη Α1 Εθνική, η διοίκηση του Προμηθέα, ανακοινώνει με δελτίο τύπου στις 4 Ιουλίου 2016 την απόφαση της συμμετοχής της ανδρικής ομάδας του συλλόγου, στο πρωτάθλημα της Α1 Εθνικής - Basket League ΣΚΡΑΤΣ.

 Η πρώτη χρονιά στην Α1 Εθνική / Basket League (2016-17) 
Η ομάδα του Προμηθέα Πάτρας προσλαμβάνει τον Νίκο Βετούλα ως head coach, τον οποίο και πλαισιώνει με βοηθούς προπονητές τους Γιάννη Ελευθεριάδη, Γιώργο Σταθάτο και Κώστα Ντούβα, ακόμα ο πρώην προπονητής Μάκης Γιατράς γίνεται Αθλητικός Διευθυντής, ενώ, παράλληλα, επιστρέφει μετά από 3 χρόνια στο «Δημήτριος Τόφαλος». Η ομάδα μετατρέπεται νομικά σε «Προμηθέας Πατρών ΚΑΕ» και προχωράει το καλοκαίρι του 2016 στην απόκτηση των Γκίκα, Faye, Σαρικόπουλου, Johnson, Carter, Moore, Γράβα και Franke, ενώ κατά τη διάρκεια της σεζόν προσθέτει ακόμα τους Clarc, Anderson, Kromah, Todić, Dickerson, Jones, Blassingame και Jaxen. Στα μέσα Δεκεμβρίου λύνεται η συνεργασία με τον Νίκο Βετούλα και προπονητής αναλαμβάνει ο Βαγγέλης Αγγέλου με νέο βοηθό το Θανάση Γιαπλέ, ενώ συνεχίζουν οι Γιάννης Ελευθεριάδης και Κώστας Ντούβας.

Συμμετείχε για 2η φορά στο Κύπελλο Ελλάδας και έφτασε -και πάλι- στους 10 του θεσμού αποκλείοντας Τρίκαλα και Δούκα εκτός έδρας, ενώ αποκλείστηκε από τον Κόροιβο στην Αμαλιάδα.

Η ομάδα του Προμηθέα Πάτρας την αγωνιστική χρονιά 2016-17 συμμετείχε στο πρωτάθλημα της STOIXIMAN.GR Basket League και κατέλαβε την 9η θέση με 10 νίκες και 16 ήττες (6-7 εντός και 4-9 εκτός) και συνολική διαφορά πόντων 1.856-1.931.

 Αγωνιστική περίοδος 2017-18 
Την τεχνική ηγεσία του Προμηθέα Πάτρας αναλαμβάνει ο -κατά την προηγούμενη χρονιά αθλητικός διευθυντής- Μάκης Γιατράς, που πλαισιώνεται από τους βοηθούς προπονητές Ελευθεριάδη, Ντούβα και Σουφλιά και το γυμναστή Λαψάνη, ενώ team manager αναλαμβάνει ο Κώστας Ρακιντζής. Η ομάδα ανανεώνει τη συνεργασία της με Γκίκα, Γερομιχαλό, Γράβα και Faye, κάνει επαγγελματικά συμβόλαια σε Βύρλα και Σκούφη και προχωράει το καλοκαίρι του 2017 στην απόκτηση των Τουτζιαράκη, Σαλούστρου, Δημάκου, Releford, Evans, Lypovyy, Milocevic, Hall, Ellis, Murry και Prather.

Συμμετείχε για 3η φορά στο Κύπελλο Ελλάδας και έφτασε -και πάλι- στους 10 κορυφαίους του θεσμού αποκλείοντας τον Κόροιβο στον Πύργο και το Λαύριο εντός έδρας, ενώ αποκλείστηκε από τον Κολοσσό στη Ρόδο.

Η ομάδα του Προμηθέα Πάτρας την χρονιά 2017-18 συμμετείχε στο πρωτάθλημα της STOIXIMAN.GR Basket League, όπου κατέφερε και κατέλαβε την 3η θέση στην κανονική περίοδο με 17 νίκες και 9 ήττες (10-3 εντός και 7-6 εκτός) και διαφορά πόντων 2.081-2.013. Η χρονιά ξεκίνησε εντυπωσιακά με μεγάλη νίκη στην Πυλαία επί του ΠΑΟΚ με 73-79 και σημαδεύτηκε από μεγάλες νίκες κατά την διάρκεια της σεζόν επί παραδοσιακών δυνάμεων του ελληνικού μπάσκετ (Προμηθέας-Άρης 70-40 για την 7η αγωνιστική, Προμηθέας-ΑΕΚ 69-66 για την 11η αγωνιστική, Προμηθέας-ΠΑΟΚ 81-68 για την 14η αγωνιστική και ΑΕΚ-Προμηθέας 75-76για την 24η αγωνιστική). Στην προημιτελική φάση των play-off απέκλεισε με 2-0 νίκες (75-70 και 79-77) το Λαύριο Megabolt. Στα ημιτελικά αποκλείστηκε με 0-3 ήττες (71-108, 88-89 , σ' εναν αγώνα που άγγιξε το break μέσα στο ΣΕΦ, και 56-89) από τον Ολυμπιακό. Τελικά, κατέλαβε την 4η θέση, αφού στον Μικρό Τελικό ηττήθηκε με 0-3 (79-81, 61-100 και 79-91) από τον ΠΑΟΚ. Με την τελική κατάταξη του στην κορυφαία ελληνική βαθμίδα καλαθοσφαίρισης εξασφάλισε για πρώτη φορά στην ιστορία του, την συμμετοχή του σε ευρωπαϊκή διοργάνωση (BASKETBALL CHAMPIONS LEAGUE). 

Ελληνικές ομάδες καλαθοσφαίρισης στις διεθνείς διοργανώσεις

 Αγωνιστική περίοδος 2018-19 
Κατά την προηγούμενη αγωνιστική περίοδο, 2018-19, ο Προμηθέας Πάτρας έλαβε μέρος στο Πρωτάθλημα της Α1 Εθνικής Κατηγορίας (χορηγική ονομασία: BetShop Basket League) που διοργάνωσε ο Ε.Σ.Α.Κ.Ε.. Σύμφωνα με τον αθλητικό νόμο το ανδρικό τμήμα καλαθοσφαίρισης του σωματείου διατηρεί νομική μορφή Κ.Α.Ε. για όσο θα παραμένει στο κορυφαίο αυτό επίπεδο.

Κατά την ολοκλήρωση της Κανονικής Περιόδου ο Προμηθέας κατέλαβε την 4η θέση του βαθμολογικού πίνακα με απολογισμό 16 νίκες και 10 ήττες.«Βαθμολογία Α1 Εθνικής Κατηγορίας Ανδρών Αγωνιστικής Περιόδου 2018-2019: 26η Αγωνιστική», πληροφορίες στον επίσημο ιστότοπο του Ελληνικού Συνδέσμου Ανωνύμων Καλαθοσφαιρικών Εταιρειών. Πέρασε με επιτυχία στη διαδικασία των Play-offs όπου διασταυρώθηκε με τον 5ο στην κατάταξη Π.Α.Ο.Κ.. Αμφότερες οι ομάδες αναζητούσαν τις δύο νίκες, ενώ ο Προμηθέας είχε το πλεονέκτημα της έδρας. Στον πρώτο μεταξύ τους αγώνα ο Π.Α.Ο.Κ. μετέβη στην Πάτρα με σύνθεση ανάγκης εννέα παικτών, για να ηττηθεί με σκορ 81-66.«Άνετα το 1-0 ο Προμηθέας, 81-66 τον Π.Α.Ο.Κ.», άρθρο στον ιστότοπο AgapoToBasket.gr, 18 Μαΐου 2019.«Προμηθέας - Π.Α.Ο.Κ. 81-66: Περίπατος και 1-0», άρθρο στον ιστότοπο Sport24.gr, 18 Μαΐου 2019. Στην επανάληψη της Θεσσαλονίκης οι Πατρινοί έκαμψαν για δεύτερη φορά την αντίσταση του «δικεφάλου», εξασφαλίζοντας την πρόκριση με τελικό σκορ 68-76.«Basket League: Π.Α.Ο.Κ. - Προμηθέας 68-76: Στα Ημιτελικά οι Αχαιοί», άρθρο στον ιστότοπο ProtoThema.gr, 22 Μαΐου 2019.«Π.Α.Ο.Κ. - Προμηθέας 68-76: Ρελανς και με «σκούπα» στα ημιτελικά», άρθρο στον ιστότοπο OnSports.gr, 22 Μαΐου 2019. Στη Φάση των Ημιτελικών ο Προμηθέας βρήκε αντίπαλο την πρωτοπόρο της Κανονικής Περιόδου, Α.Ε.Κ., την οποία έπρεπε να νικήσει τρεις φορές, σπάζοντας παράλληλα το πλεονέκτημα έδρας της. Στον πρώτο μεταξύ τους αγώνα, ο αθηναϊκός σύλλογος αναδείχθηκε οριακά νικητής με σκορ 83-82.«Α.Ε.Κ. - Προμηθέας 83-82: «Θρίλερ» και... 1-0!», άρθρο στον ιστότοπο Gazzetta.gr, 29 Μαΐου 2019.«Αυτοκτονία Προμηθέα, όρθια η Α.Ε.Κ.!», άρθρο στον ιστότοπο Sdna.gr, 29 Μαΐου 2019. Στο επόμενο παιχνίδι οι Πατρινοί ισοφάρισαν τη σειρά, νικώντας στο «σπίτι» τους με σκορ 74-65.«Προμηθέας - Α.Ε.Κ. 74-65: Αφεντικό στην Πάτρα και 1-1», άρθρο στον ιστότοπο Sport24.gr, 1 Ιουνίου 2019.«Basket League, Προμηθέας - Α.Ε.Κ. 74-65: Ισοφάρισαν οι Αχαιοί», άρθρο στον ιστότοπο ProtoThema.gr, 1 Ιουνίου 2019. Οι «κίτρινοι» προηγήθηκαν εκ νέου στις νίκες στην Αθήνα, κερδίζοντας τον τρίτο αγώνα με σκορ 88-60.«Α.Ε.Κ. – Προμηθέας Πατρών 88-60», άρθρο στον ιστότοπο To10.gr, 3 Ιουνίου 2019.««Άστραψε και βρόντηξε» η ΑΕΚ, 88-60 τον Προμηθέα», άρθρο στον ιστότοπο Zougla.gr, 3 Ιουνίου 2019. Ωστόσο, ο Προμηθέας δεν πτοήθηκε και υπερασπίστηκε ξανά την έδρα του με το τελικό σκορ, στο 4ο παιχνίδι, να διαμορφώνεται στο 70-54.«Προμηθέας – Α.Ε.Κ. 70-54: Η πρόκριση θα κριθεί στο άδειο Ο.Α.Κ.Α.!», άρθρο στον ιστότοπο OnSports.gr, 5 Ιουνίου 2019.«Ο Προμηθέας διέλυσε την Α.Ε.Κ. (70-54)», άρθρο στον ιστότοπο της εφημερίδας «Το Βήμα», 5 Ιουνίου 2019. Στο τελευταίο και κρισιμότερο παιχνίδι, η ομάδα της Πάτρας νίκησε στο Ο.Α.Κ.Α. με διαφορά ενός πόντου στην παράταση (84-85, 76-76 κ.α.).«ΑΕΚ - Προμηθέας 84-85: Πατρινός θρίαμβος στο Ο.Α.Κ.Α.», άρθρο στον ιστότοπο Basket.gr, 7 Ιουνίου 2019.«Τιτάνας Προμηθέας, έγραψε ιστορία επί της Α.Ε.Κ.!», άρθρο στον ιστότοπο Eurohoops.net, 7 Ιουνίου 2019. Στη σειρά των Τελικών, ο Προμηθέας διεκδίκησε τον τίτλο του Πρωταθλητή Ελλάδος έχοντας αντίπαλο τον 3ο στην Κανονική Περίοδο Παναθηναϊκό. Η σειρά θα ολοκληρωνόταν μόλις ένας από τους δύο αντιπάλους συγκέντρωνε τρεις νίκες. Ο Παναθηναϊκός δεν επέτρεψε στην πατρινή ομάδα να αμφισβητήσει την υπεροχή του, αποσπώντας τρία νικηφόρα αποτελέσματα στη σειρά (103-77 στην Αθήνα,«Παναθηναϊκός - Προμηθέας 103-77: Πρώτο βήμα σε άδειες εξέδρες», άρθρο στον ιστότοπο Sport24.gr, 10 Ιουνίου 2019.«Ασταμάτητος για το three peat!», άρθρο στον ιστότοπο Sdna.gr, 10 Ιουνίου 2019. 80-92 στην Πάτρα,««Αγκαλιά» με το πρωτάθλημα το «τριφύλλι»! (Προμηθέας-Παναθηναϊκός 80-92)» , άρθρο στον ιστότοπο BasketNet.gr, 12 Ιουνίου 2019.«Μια νίκη από το Πρωτάθλημα ο Παναθηναϊκός 92-80 τον Προμηθέα στην Πάτρα», άρθρο στον ιστότοπο AllStarBasket.gr, 12 Ιουνίου 2019. 111-77 στην Αθήνα).«Παναθηναϊκός-Προμηθέας 111-77: Πρωταθλητής Ελλάδος ο Παναθηναϊκός!» , άρθρο στον ιστότοπο SuperBasket.gr, 14 Ιουνίου 2019.«Πρωταθλητής Ελλάδος ο Παναθηναϊκός που συνέτριψε 111-77 τον Προμηθέα», άρθρο στον ιστότοπο της εφημερίδας «Ελεύθερος Τύπος», 14 Ιουνίου 2019. Με τον τρόπο αυτό ο Προμηθέας ολοκλήρωσε τη χρονιά ως Δευτεραθλητής Ελλάδος, αλλά και ως η πρώτη ομάδα στην ιστορία που έφτασε στα Τελικά χωρίς να προέρχεται από την Αθήνα ή τη Θεσσαλονίκη. Μάλιστα οι Πατρινοί αποτελούν μόλις την έκτη διαφορετική ομάδα η οποία έπαιξε σε Τελικό από καταβολής Ε.Σ.Α.Κ.Ε., αφού μέχρι τώρα είχαν αγωνιστεί μόνο οι Παναθηναϊκός, Ολυμπιακός, Α.Ε.Κ., Π.Α.Ο.Κ. και Μαρούσι.«Προμηθέας: Η πρώτη επαρχιακή ομάδα σε τελικούς πρωταθλήματος!», άρθρο στον ιστότοπο Gazzetta.gr, 7 Ιουνίου 2019.

Κορυφαίος σκόρερ στα πλαίσια της ομάδας μετά τη λήξη της Κανονικής Περιόδου αναδείχθηκε ο Αμερικανός Ράιον Μπράουν (283 πόντοι σε 25 αγώνες, 11,32 κατά μ.ό.) Ακολούθησε ο Ουκρανός Όλεξαντρ Λίποβι (242 πόντοι σε 26 αγώνες, 9,31 κατά μ.ό.) και ο Αμερικανός Οκτάβιους Έλις (241 πόντοι σε 24 αγώνες, 10,04 κατά μ.ό.), ενώ από τους Έλληνες διακρίθηκε ο Λεωνίδας Κασελάκης (198 πόντοι σε 22 αγώνες, 9,00 κατά μ.ό.).«Προμηθέας Πατρών: Στατιστικά Καλαθοσφαιριστών Αγωνιστικής Περιόδου 2018-2019», πληροφορίες στον επίσημο ιστότοπο του Ελληνικού Συνδέσμου Ανωνύμων Καλαθοσφαιρικών Εταιρειών. Με τη σειρά του ο Νίκος Γκίκας βρέθηκε στην 4η θέση του στατιστικού πίνακα των παικτών του Πρωταθλήματος που έδωσαν τις περισσότερες ασίστ (95 σε 25 αγώνες, 3,8 κατά μ.ό.), ενώ ο Έλις στην 3η θέση του πίνακα των Κοψιμάτων (30 σε 24 αγώνες, 1,25 κατά μ.ό.).«Κορυφαίοι Καλαθοσφαιριστές Στατιστικών Αγωνιστικής Περιόδου 2018-2019», πληροφορίες στον επίσημο ιστότοπο του Ελληνικού Συνδέσμου Ανωνύμων Καλαθοσφαιρικών Εταιρειών.

Στο θεσμό του Κυπέλλου Ελλάδος ο Προμηθέας εντάχθηκε απευθείας στη «Φάση των 16», όπου και διασταυρώθηκε με τον Άρη Θεσσαλονίκης. Παίρνοντας τη νίκη στην Πάτρα με σκορ 86-65, προχώρησε στη «Φάση των 8».«Προμηθέας - Άρης 86-65», άρθρο στον ιστότοπο Gazzetta.gr, 3 Οκτωβρίου 2018.«Προμηθέας - Άρης 86-65», άρθρο στον ιστότοπο Sdna.gr, 3 Οκτωβρίου 2018. Εκεί διασταυρώθηκε με τον μετέπειτα τροπαιούχο Παναθηναϊκό, από τον οποίο και γνώρισε τον αποκλεισμό με σκορ 68-76.«Προμηθέας - Παναθηναϊκός 68-76: Στους τέσσερις του Κυπέλλου οι πράσινοι», άρθρο στον ιστότοπο Sport24.gr, 5 Νοεμβρίου 2018.«Προμηθέας - Παναθηναϊκός 68-76: Δύσκολη πρόκριση στα ημιτελικά», άρθρο στον ιστότοπο SportTime.gr, 5 Νοεμβρίου 2018.

Την περίοδο 2018-19 ο Προμηθέας Πατρών αγωνίστηκε, επίσης, για πρώτη φορά σε πανευρωπαϊκή διασυλλογική διοργάνωση και συγκεκριμένα στο Basketball Champions League που διοργανώνει η FIBA Europe. Ξεκίνησε την πορεία του χωρίς να χρειαστεί προκριματική φάση, απευθείας στη «Φάση των Ομίλων». Καθένας από τους τέσσερις Ομίλους φιλοξένησε οκτώ ομάδες, με τις τέσσερις πρώτες να περνούν στη «Φάση των 16». Αντίπαλοι των Πατρινών κληρώθηκαν η ιταλική Βίρτους Μπολόνια, η τουρκική Μπεσίκτας, η λιθουανική Νεπτούνας, η γαλλική Στρασμπούργκ, η βελγική Οστάνδη, η γερμανική Μπαϊρόιτ και η σλοβενική Ολίμπια Λιουμπλιάνας. Συλλέγοντας 8 νίκες και 6 ήττες, τερμάτισε στην 4η θέση της κατάταξης, παίρνοντας εισιτήριο για την επόμενη νοκ-αόυτ Φάση. Εκεί ήρθε αντιμετώπος δύο φορές με την ισπανική Τενερίφη: νίκησε μία φορά εντός έδρας (69-57) «Μέγας Προμηθέας «πάτησε» την Τενερίφη», άρθρο στον ιστότοπο Sdna.gr, 6 Μαρτίου 2019. και ηττήθηκε μία εκτός έδρας (57-79).«Τενερίφη – Προμηθέας 79-57», άρθρο στον ιστότοπο In.gr, 14 Μαρτίου 2019. Η βαθμολογική διαφορά δεν ήταν με το μέρος του, με αποτέλεσμα το ευρωπαϊκό του ταξίδι να σταματήσει στο σημείο αυτό. Παραγωγικότεροι σκόρερ της ομάδας αναδείχθηκαν ο Αμερικανός Τόνι Μέιερ (347 πόντοι σε 16 αγώνες, 21,10 κατά μ.ό.), ο Αμερικανός Ράιον Μπράουν (386 πόντοι σε 14 αγώνες, 15,30 κατά μ.ό.), ο Έλληνας Λεωνίδας Κασελάκης (314 πόντοι σε 12 αγώνες, 9,10 κατά μ.ό.), ο Έλληνας Νίκος Γκίκας (345 πόντοι σε 15 αγώνες, 8,90 κατά μ.ό.), ο Ουκρανός Ολεξάντρ Λίποβι (375 πόντοι σε 14 αγώνες, 7,40 κατά μ.ό.) και ο Έλληνας Χρήστος Σαλούστρος (333 πόντοι σε 16 αγώνες, 5,60 κατά μ.ό.). Συνολικά η ομάδα σημείωσε κατά μ.ό. 79,3 πόντους, 32,9 ριμπάουντ και 18,8 ασίστ.«Promitheas Patras: Basketball Champions League 2018-2019», αποτελέσματα και στατιστικά της ομάδας στον επίσημο ιστότοπο της διοργάνωσης.

 Αγωνιστική περίοδος 2019-20 
Η ομάδα ανανεώνει τη συνεργασία της με Ellis, Hall και Lypovyy, αποχαιρετά ευχαριστώντας τους Σαλούστρο, Γκίκα, Τσαϊρέλη και προχωράει το καλοκαίρι του 2019 στην απόκτηση των Fieler, Lowery, Babb, Μπόγρη και Αγραβάνη, ενώ "ανεβάζει" στην Ανδρική ομάδα 5 αθλητές της Εφηβικής και του προγράμματος "ΝΟΥΣ": Καφέζα, Κολιό, Κουρουπάκη, Μαντζούκα και Μπαζίνα. Κατά τη διάρκεια της σεζόν αποκτά τους Robinson, Μαυροκεφαλίδη, Μάντζαρη, Jones και Bell, ενώ αποχαιρετά Μπόγρη και Ellis.

Κατά την τρέχουσα αγωνιστική περίοδο, 2019-20, ο Προμηθέας Πάτρας λαμβάνει μέρος στο Πρωτάθλημα της Α1 Εθνικής Κατηγορίας (χορηγική ονομασία: ΕΚΟ Basket League) που διοργανώνει ο Ε.Σ.Α.Κ.Ε.. Το πρωτάθλημα διακόπτεται τον Μάρτιο του 2020 (στο πλαίσιο των μέτρων που ελήφθησαν από την Πολιτεία για την αντιμετώπιση των αρνητικών συνεπειών της εμφάνισης του κορωνοιού COVID-19), με την ομάδα του Προμηθέα Πάτρας να βρίσκεται στην 4η θέση της βαθμολογίας με 12 νίκες και 7 ήττες (7-2 εντός και 5-5 εκτός) και διαφορά πόντων 1449-1436, μετά την συμπλήρωση της 20ής αγωνιστικής του πρωταθλήματος, κι ενώ έχει παίξει έναν αγώνα λιγότερο (με το Ρέθυμνο εντός έδρας).

Στο θεσμό του Κυπέλλου Ελλάδος ο Προμηθέας εντάχθηκε απευθείας στα προημιτελικά, όπου απέκλεισε στην Πάτρα με 81-79 τον τροπαιούχο Παναθηναϊκό ΟΠΑΠ. Στην συνέχεια απέκλεισε στα ημιτελικά με 67-61 το Περιστέρι Winmasters στα ημιτελικά καταφέρνοντας να προκριθεί για 1η φορά στην Ιστορία του στον Τελικό του Κυπέλλου, όπου ηττήθηκε με 57-61 από την ΑΕΚ στο Ηράκλειο.

Την περίοδο 2019-20 ο Προμηθέας Πατρών αγωνίστηκε, επίσης, για δεύτερη φορά σε πανευρωπαϊκή διασυλλογική διοργάνωση και συγκεκριμένα στο 7 Days EuroCup. Συμμετείχε μαζί με τις Maccabi Rishon LeZion (Ισραήλ), ratiopharm Ulm (Γερμανία), MoraBanc Andorra (Ισπανία), AS Monaco Basket (Μονακό, Γαλλία) και Virtus Segafredo Bologna (Ιταλία) στο Group A της κανονικής περιόδου της διοργάνωσης, όπου πήρε την πρόκριση καταλαμβάνοντας την 4η θέση με 6 νίκες και 4 ήττες (3-2 εντός και 3-2 εκτός), με σημαντικότερες νίκες την επικράτηση επί της Virtus Segafredo Bologna στην Πάτρα και το διπλό στην Ανδόρρα. Έτσι, βρέθηκε στο Group F του Top-16 του 7DAYS EuroCup, όπου με 3 συνεχόμενες νίκες στο Β΄ Γύρο, με νίκη με 67-56 επί της Brescia στο Τόφαλος και τα διπλά με 70-52 επί της Umana Reyer Venezia μέσα στη Βενετία και με 97-72 επί της EWE Baskets Oldenburg  μέσα στη Γερμανία στο φινάλε του Ομίλου, κατέλαβε την 1η θέση με 4 νίκες και 2 ήττες (2-1 εντός και 2-1 εκτός), με αποτέλεσμα να προκριθεί στην οκτάδα, όπου θ' αντιμετωπίσει την Tofas Bursa με πλεονέκτημα έδρας.  
 Αγωνιστική περίοδος 2020-21 

Πριν την έναρξη του πρωταθλήματος της Α1( Basket League) διοργανώθηκε για πρώτη φορά Super Cup με τις 4 κορυφαίες βαθμολογικά ομάδες της προηγούμενης σεζόν μέσα σε αυτές ήταν ο Παναθηναϊκός, η ΑΕΚ, το Περιστέρι και ο Προμηθέας. Στον ημιτελικό (και πρώτο αγώνα) απέκλεισε την ΑΕΚ (98-88) και έτσι έφτασε στο τελικό νικώντας το Περιστέρι (82-74) και έτσι κατέκτησε το Σούπερ Καπ Ελλάδος.

(Όλοι οι αγώνες γίναν στο κλειστό του Περιστερίου).

Συμμετείχε για άλλη μια φορά σε ευρωπαϊκή διοργάνωση και συγκεκριμένα στο 7days Eurocup  (δεύτερη βαθμίδα) που συμμετείχε στον 4ο όμιλο αλλά αυτή τη φορά δεν κατάφερε να προκριθεί στους 16 και έτσι η ευρωπαϊκή του πορεία τελείωσε νωρίς αυτήν τη χρονιά. Στo GROUP D της διοργάνωσης ο Προμηθέας αντιμετώπισε τους εξής αντιπάλους: Γκραν Κανάρια (75-86 εντός, 83-98 εκτός), Τσεντεβίτα Ολύμπια (69-105 εντός, 73-77 εκτός), Τρέντο (80-89 εντός, 51-78 εκτός), Ναντέρ (88-72 εντός, 70-91 εκτός) και Μπούρσασπορ (75-100 εντός, 93-84 εκτός) και κατέλαβε την 6η θέση του ομίλου, σε μια σεζόν όπου στάθηκε άτυχος, καθώς σε αρκετά παιχνίδια κατέβηκε αποδεκατισμένος, λόγω πολλών κρουσμάτων covid 19.

Στο Κύπελλο Ελλάδος, ο Προμηθέας έφτασε μέχρι και τον τελικό του θεσμού, όπου ηττήθηκε από τον Παναθηναϊκό με σκορ 91-79. Στους προηγούμενους γύρους είχε αποκλείσει κατά σειρά τον Κολοσσό στη Ρόδο στην φάση των «8» (73-68) και τον ΠΑΟΚ στη Πυλαία στον ημιτελικό (76-69, κ.δ 60-60). 

Στο πρωτάθλημα της Basket League ο Προμηθέας κατέλαβε την 3η θέση στην κανονική διάρκεια του πρωταθλήματος, μετρώντας 16 νίκες και 6 ήττες. Το πιο εντυπωσιακό αποτέλεσμα ήταν το διπλό επί του Παναθηναϊκού στο ΟΑΚΑ με σκορ 80-78. Έτσι, η Πατρινή ομάδα έγινε η πρώτη ομάδα μετά το Μαρούσι το 2008 (πλην Ολυμπιακού) που νικάει τον Παναθηναϊκό στην έδρα του για το ελληνικό πρωτάθλημα. Αξιοσημείωτες ήταν επίσης και οι δύο νίκες επί της ΑΕΚ μέσα στην ίδια σεζόν σε ισάριθμα παιχνίδια (80-78 εντός, 82-75 εκτός), οι δύο νίκες επί του Περιστερίου (75-58 εντός, 73-70 εκτός) και η εντυπωσιακή νίκη με ανατροπή επί του Λαυρίου στην Πάτρα με 90-88, σε ένα ματς που ο Προμηθέας βρέθηκε να είναι πίσω στο σκορ με 80-88 ένα λεπτό πριν το φινάλε της αναμέτρησης.  

 Αγωνιστική περίοδος 2021-22 
Ο Προμηθέας συμμετείχε στην Basket League (Α1 Εθνική) για ακόμα μια φορά. Επίσης για 3η διαδοχική χρονιά συμμετείχε στο 7days Eurocup όπου κληρώθηκε στον 2ο Όμιλο. 

Στο ελληνικό πρωτάθλημα, η ομάδα της Πάτρας τερμάτισε στην 5η θέση της βαθμολογίας στην κανονική διάρκεια με ρεκόρ 12-12. Στα Play Offs απέκλεισε την ΑΕΚ στα προημιτελικά (2-0) παρά το γεγονός πως ξεκίνησε με μειονέκτημα έδρας. Στα ημιτελικά αντιμετώπισε τον Ολυμπιακό και αποκλείστηκε, χάνοντας με 3-0 τη σειρά, ενώ στους μικρούς τελικούς έκαμψε την αντίσταση της Λάρισας (3-2), παρά το γεγονός ότι είχε βρεθεί να χάνει με 2-0. Στο θεσμό του κυπέλλου, ο Προμηθέας έφτασε στο Final 4 του Ηρακλείου, εκεί όπου ηττήθηκε από τον Παναθηναϊκό (67-84). Στο Σούπερ Καπ, οι Αχαιοί έφτασαν για ακόμα μια χρονιά στον τελικό, κερδίζοντας την ΑΕΚ στον ημιτελικό (88-71), ωστόσο δεν κατάφεραν να κάνουν το back to back, καθώς λύγισαν από τον Παναθηναϊκό (92-83). Τέλος, η ευρωπαϊκή πορεία του Προμηθέα σταμάτησε στη φάση των ομίλων του Eurocup, εκεί όπου οι Πατρινοί τερμάτισαν τελευταίοι με ρεκόρ 4-14. 

Αξίζει να σημειωθεί πως ο Προμηθέας τη σεζόν 2021-22 άλλαξε τρεις προπονητές. Ξεκίνησε με τον Ισπανό έμπειρο τεχνικό Λουίς Κασιμίρο, τον οποίο διαδέχτηκε τον Νοέμβριο ο Έλληνας προπονητής Ηλίας Ζούρος, που παρέμεινε στην τεχνική ηγεσία μέχρι τον Απρίλιο του 2022 και την επιστροφή του Μάκη Γιατρά στον πάγκο της αγαπημένης του ομάδας.

 Έδρα 

μικρογραφία|δεξιά|220px|Εξωτερική άποψη του Κλειστού Γυμναστηρίου «Δημήτριος Τόφαλος», στην περιοχή Προάστιο (Μποζαΐτικα) της Πάτρας.
Έδρα της ομάδας είναι το Εθνικό Κλειστό Γυμναστήριο «Δημήτριος Τόφαλος», το οποίο έχει χωρητικότητα 4.200 θέσεις και με την προσθήκη πτυσσόμενων θέσεων μπορεί να φιλοξενήσει περίπου 5.500 θεατές.«Εγκαταστάσεις Μπάσκετ» , πληροφορίες στον επίσημο ιστότοπο του συλλόγου. 

Το κλειστό φέρει την επωνυμία του φημισμένου Πατρινού Ολυμπιονίκη αθλητή της άρσης βαρών Δημήτρη Τόφαλου και βρίσκεται στην περιοχή Προάστιο (Μποζαΐτικα) της Πάτρας, περί τα 6 χλμ. βόρεια του κέντρου της πόλης.

 Προπονητικό κέντρο 
μικρογραφία|αριστερά|Άποψη του εσωτερικού του κλειστού γυμναστηρίου των προπονητικών εγκαταστάσεων του Προμηθέα Πατρών.
Προπονητικό κέντρο του συλλόγου αποτελεί το νεοδόμητο «Αθλητικό Κέντρο Προμηθέα Πάτρας» που άνοιξε τις πύλες του για το κοινό και τους αθλητές της ομάδας τον Σεπτέμβριο του 2018. Πρόκειται για ένα από τα πιο σύγχρονα προπονητικά κέντρα στην Ευρώπη σε επίπεδο ακαδημιών καλαθοσφαίρισης. Βρίσκεται στην περιοχή του Καστελλόκαμπου της Πάτρας, σε μία έκταση 2.500 τετραγωνικών μέτρων, με τρία γήπεδα μπάσκετ, υπερσύγχρονο γυμναστήριο και εργαστήριο εργομετρικών (Promitheas Lab), ενώ στόχο της ομάδας αποτελεί η προσπάθεια να σχεδιάζει το μέλλον το δικό της αλλά και συνολικά του ελληνικού μπάσκετ. 

Κάθε εβδομάδα, στα 3 διαθέσιμα γήπεδα, λαμβάνουν χώρα προπονήσεις, φιλικά και επίσημοι αγώνες όλων των τμημάτων του Συλλόγου, από τα τμήματα μίνι μέχρι την Α1 ΕΣΚΑ-Η (ανώτερη κατηγορία της Τοπικής Ένωσης, 5ο επίπεδο στο σύστημα κατηγοριών στην Ελλάδα). Το αθλητικό κέντρο φιλοξενεί συνεχώς -πέραν των προπονήσεων της ανδρικής ομάδας και των ακαδημιών- εκδηλώσεις με πυρήνα το μπάσκετ και τον πολιτισμό.

 Πρόγραμμα ΝΟΥΣ 
Ο Αθλητικός Σύλλογος Πατρών Προμηθέας λειτουργεί από το καλοκαίρι του 2014 το πρότυπο και καινοτόμο πρόγραμμα αθλητικών υποτροφιών με τίτλο «ΝΟΥΣ», που έχει σκοπό να συνδυάσει την άθληση με τη μάθηση και να δώσει τη δυνατότητα σε παιδιά με ταλέντο, με φυσικά αθλητικά προσόντα και με θέληση για αθλητισμό να συνδυάσουν και τα δύο, αξιοποιώντας και εντατικοποιώντας στο μέγιστο τις αθλητικές δυνατότητές τους, με ταυτόχρονη επιμέλεια στις σχολικές τους επιδόσεις. Αναφέρεται σε παιδιά που θα φοιτούν στη δευτεροβάθμια εκπαίδευση, έχουν ιδιαίτερες δυνατότητες στο άθλημα του μπάσκετ και απαραίτητη προϋπόθεση είναι η επιμέλεια στα μαθήματά τους. Για αυτά τα παιδιά, ο Α.Σ.Π. ΠΡΟΜΗΘΕΑΣ οραματίστηκε το πρόγραμμα υποτροφιών «ΝΟΥΣ».

Οι υποτροφίες περιλαμβάνουν την εξ ολοκλήρου οικονομική κάλυψη από πλευράς του Συλλόγου των εξόδων για:

 τη στέγαση τους στην Πάτρα (στον ξενώνα του ιδρύματος Δημ. & Λιλής Σταυροπούλου στον Καστελόκαμπο Πατρών, σε δωμάτια διαστάσεων φοιτητικής εστίας με κλιματισμό), 
 τη διατροφή τους, 
 τις μετακινήσεις τους, 
 τον αθλητικό τους ρουχισμό και 
 τη μόρφωσή τους, με την κάλυψη των διδάκτρων της φοίτησης στα Εκπαιδευτήρια "Αναγέννηση", που εδρεύουν στην Πάτρα.

Άξια αναφοράς είναι ορισμένα γεγονότα που επιβεβαιώνουν αυτό το διττό χαρακτήρα του προγράμματος και υποδεικνύουν την επιτυχημένη εφαρμογή των στόχων του. Οι αθλητές του Προμηθέα έχουν κατακτήσει με τα "Εκπαιδευτήρια Πάνου" τη 2η (το 2016 στην Καβάλα), την 3η (το 2017 στην Λευκωσία και το 2019 στην Καβάλα) και την 1η (το 2018 στην Αρχαία Ολυμπία) θέση στα Πανελλήνια Πρωταθλήματα Λυκείων. Έχουν, δηλαδή κατακτήσει 1 χρυσό, 1 αργυρό και 2 χάλκινα μετάλλια, συναγωνιζόμενοι απέναντι στα Λύκεια όλης της Ελλάδας.

Σκοπός του προγράμματος ΝΟΥΣ είναι να τους δοθεί η δυνατότητα να προπονούνται οργανωμένα, σωστά και εντατικά και παράλληλα να μορφωθούν σε οργανωμένα εκπαιδευτικά ιδρύματα, με σκοπό να εισαχθούν στη τριτοβάθμια εκπαίδευση. Με αυτό τον τρόπο, θα μπορέσουν να συνδυάσουν την άθληση με τη μάθηση και να αποφευχθεί το φαινόμενο, στο βωμό της μελλοντικής «επαγγελματικής» καριέρας στο μπάσκετ, τα παιδιά να αφήνουν τη μόρφωσή τους σε δεύτερη μοίρα. Επίσης, με το πρόγραμμα αυτό δίνεται η ευκαιρία σε παιδιά που έχουν πλούσιο ταλέντο και προοπτική στο μπάσκετ και βρίσκονται είτε σε απομακρυσμένες περιοχές, είτε οι γονείς τους δεν έχουν την απαιτούμενη οικονομική δυνατότητα, να μη «χαθούν» και να συνδυάσουν την οργανωμένη προπόνηση με την οργανωμένη μάθηση. Τα παιδιά που έχουν ενταχθεί στο πρόγραμμα τελούν υπό τη καθημερινή μέριμνα του Αθλητικού Συλλόγου του Προμηθέα. Σε αθλητικό επίπεδο, ένα δίκτυο από προπονητές, γυμναστή, φυσικοθεραπευτή, ιατρό, διατροφολόγο και ψυχολόγο έχει την επίβλεψη των αθλητών, ενώ μορφωτικά έμπειροι καθηγητές, καταξιωμένοι στο χώρο της παιδείας, έχουν την ευθύνη της εκπαίδευσής τους. 

Αθλητικά, οι επιτυχίες του προγράμματος και των τμημάτων υποδομής του Συλλόγου, από την πρώτη, κιόλας, ημέρα λειτουργίας του ΝΟΥΣ είναι εντυπωσιακή, καθώς ο Προμηθέας είναι η μοναδική ομάδα στην Ελλάδα που συμμετείχε για 4η συνεχόμενη χρονιά στην Τελική Φάση του Πανελληνίου Πρωταθλήματος Εφήβων, η μοναδική που συμμετείχε για 5η σερί χρονιά στην Τελική Φάση του Πανελληνίου Πρωταθλήματος Παίδων, ενώ έχει πετύχει 9 συνεχόμενες προκρίσεις σε Τελικά Πανελληνίου Πρωταθλήματος Υποδομών (Εφήβων ή Παίδων), όταν η επόμενη ομάδα σε συμμετοχές την τελευταία πενταετία έχει 5 (ΠΑΟΚ), ενώ ακολουθούν με 4 ο ΑΣΕ Δούκα και ο Ίκαρος Καλλιθέας. Οι πατρινοί έχουν ήδη κατακτήσει 1 χρυσό (το 2019 στους Παίδες), 2 αργυρά (το 2017 στους Εφήβους και το 2016 στους Παίδες) κι ένα χάλκινο μετάλλιο (το 2018 στους Παίδες), ενώ είχαν 6 φορές παίκτη στην καλύτερη ομάδα του Τουρνουά Πανελληνίου Εφήβων/Παίδων. Φέτος, στο πανελλήνιο Πρωτάθλημα U16 στο Μέτσοβο, η ομάδα της Πάτρας κατέλαβε αήττητη την πρωτιά και το χρυσό μετάλλιο, πετυχαίνοντας την 5η νίκη της στον «άτυπο» τελικό της διοργάνωσης με το επιβλητικό 82-48 επί της ΔΕΚΑ. Πολυτιμότερος παίκτης (MVP) της διοργάνωσης αναδείχθηκε ο Λευτέρης Μαντζούκας. 

23 Αθλητές έχουν κληθεί και συμμετάσχει σε προπονήσεις και αγώνες των Εθνικών Ομάδων, ενώ την αγωνιστική χρονιά 2017-18 σε κλιμάκια και αγώνες της Εθνικής Ελλάδας (Εφήβων U18 – Παίδων U16, Παμπαίδων U15-U14) έχουν συμμετάσχει 13 αθλητές. Επιπλέον, αξίζει να τονίσουμε πως 6 αθλητές του προγράμματος (Μαντζούκας, Σανδραμάνης, Γκάτζιος, Ερμείδης, Καραΐσκος και Σωτηρίου) συμμετείχαν πέρυσι κανονικά στις προπονήσεις της Ανδρικής ομάδας, 1-2 ήταν -σχεδόν σε κάθε αγωνιστική- στην αποστολή των αγώνων, ενώ οι Μαντζούκας και Καφέζας πήραν χρόνο συμμετοχής από τον Μάκη Γιατρά στον τρίτο-και τελευταίο-τελικό με τον Παναθηναϊκό. O 17χρονος Χρήστος Καφέζας έγινε μάλιστα ο πρώτος παίκτης που έχει γεννηθεί στην Πάτρα κι αγωνίστηκε, σκοράροντας και 4 πόντους με τον Προμηθέα, σ’ έναν τελικό της Basket League.

Μασκότ
Ο Πρόμι και η Θέα είναι το δίδυμο μασκότ της πατρινής ομάδας, όπου έχουν την μορφή τίγρη, αρσενικού και θηλυκού αντιστοίχως.

Έκαναν ντεμπούτο στις 30 Δεκεμβρίου του 2018, σε παιχνίδι sold out του Προμηθέα ενάντια στον Παναθηναϊκό στο Κλειστό Δημήτριος Τόφαλος στην Πάτρα, για την 11η αγωνιστική της σεζόν 2018-19 του Πρωταθλήματος της Α1.

 Διοίκηση 
Πρόεδρος και διευθύνων σύμβουλος της Κ.Α.Ε. Προμηθέας Πάτρας είναι ο Χρήστος Μήλας, με πολυετή εμπειρία σε θέματα διοίκησης και οργάνωσης επιχειρήσεων. Καθήκοντα Α΄ Αντιπροέδρου είναι ο Αθανάσιος Τριανταφυλλίδης, ενώ Β΄ Αντιπρόεδρος είναι ο Αναστάσιος Χρυσανθόπουλος. Μεγαλομέτοχος της Κ.Α.Ε. είναι ο Πατρινός επιχειρηματίας Ευάγγελος Λιόλιος, ο οποίος είναι και ο πρόεδρος του ερασιτέχνη, καθώς πλέον και ο εκλεγμένος πρόεδρος της Ε.Ο.Κ. από τον Σεπτέμβριο του 2021.

 Περίοδοι σε εθνικές κατηγορίες 
ΠερίοδοςΚατηγορίαΘέσηΚορυφαίος Σκόρερ ΚΠΚύπελλοΕυρωπαϊκές διοργανώσεις2013-14 4Γ' Εθνική 1  -         21-3 - Γιάννης Ντιμπ - - -  -  -2014-15 3Β' Εθνική 1 - 24-2 - Νίκος Πέττας - - -  -  -2015-16 2Α2 Εθνική 3 Play-off 19-9 3-5 Νίκος Πέττας Β' φ./3η αγ. 3-1 -  -  -2016-17 1Α1 Εθνική 9 -10-16 -McKenzie MooreΒ'φ/3η αγ.2-1 - - -2017-181Α1 Εθνική4 Play-off17-92-6Mouhammad FayeΒ'φ/3η αγ.2-1 - - -2018-191Α1 Εθνική2 Play-off16-105-6Ρίον ΜπράουνΠροημιτελικά1-1BCLΦάση των 169-72019-20 1Α1 Εθνική 4 - 12-7 - Δημήτρης ΑγραβάνηςΤελικός 2-1EuroCup Προημιτελικά 10-62020-21 1Α1 Εθνική 4 Play-off 16-6 5-8 Δημήτρης Αγραβάνης Τελικός 2-1 EuroCup Φάση Ομίλων 2-82021-22 1Α1 Εθνική 3 Play-off 12-12 5-5 Δημήτρης Αγραβάνης Ημιτελικά 1-1 EuroCup Φάση Ομίλων 4-142022-23 1Α1 Εθνική 5 Play-off 13-12 1-2 Αρνόλντας Κουλμπόκα - - EuroCup Προημιτελικά 12-82023-24 1Α1 Εθνική 4 Play-off 16-11 1-2 Χάντερ Χέιλ Ημιτελικά 1-1BCLΠροημιτελικά9-72024-25 1Α1 Εθνική 4 Play-off 11-11 2-3 Χάντερ Χέιλ Ημιτελικά 1-1BCLΦάση των 165-9

 Τίτλοι – Διακρίσεις 
 Πανελλήνιοι 
 1 Σούπερ Καπ Ελλάδας
 2020

 Φιναλίστ 
 Πρωτάθλημα (1): 2019
 Κύπελλο (2): 2020, 2021
 Σούπερ Καπ (2): 2021, 2025

 Τουρνουά 
 Τουρνουά μπάσκετ Μαυροσκούφεια: 2019, 2024
  Τουρνουά Μόσχας «Γκομέλσκι Καπ»: 
 3η θέση: 2019
Τουρνουά Καρδίτσας: 
 Φιναλίστ: 2021 - «Καθάρισε» τον Προμηθέα και κατέκτησε το τουρνουά της Καρδίτσας ο ΠΑΟΚ sport-fm.gr
 Τουρνουά Κεραυνού-ΣΠΕ Στροβόλου: 2018ΔΙΕΘΝΕΣ ΤΟΥΡΝΟΥΑ ΣΤΡΟΒΟΛΟΥ 2018 - keravnosbc.com

 Παραπομπές 

 Δείτε επίσης 
 Ελληνικές ομάδες καλαθοσφαίρισης στις διεθνείς διοργανώσεις

 Εξωτερικοί σύνδεσμοι 



Καλαθοσφαίριση ανδρών
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.Σ.Κ.Α.Η.
Κατηγορία:Ιδρύσεις ομάδων καλαθοσφαίρισης το 1985